**Szarvasgede Község Önkormányzata**

**Képviselő-testületének**

**14. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. december 13-án

megtartott nyilvános testületi üléséről.

**N a p i r e n d**:

1./ Javaslat a Szarvasgedei Csicsergő Óvoda óvodavezetői álláspályázata eredménytelenné

nyilvánítására *59/2023.(XII.13.) határozat*

**Előterjesztő:** Kovács Ottó Béla polgármester

2./ Javaslat a Dél-Nógrádi Vízmű Kft egyszerűsített végelszámolással történő megszüntetésével kapcsolatos döntés meghozatalára

**Előterjesztő:** Kovács Ottó Béla polgármester *60/2023.(XII.13.) határozat*

3./ Egyebek

**Szarvasgede Község Önkormányzata**

**Képviselő-testületének**

**14. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023.december 13-án

megtartott nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 5 fő jelen van, az ülés határozatképes, az ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Javaslat a Szarvasgedei Csicsergő Óvoda óvodavezetői álláspályázata eredménytelenné nyilvánítására

2./ Javaslat a Dél-Nógrádi Vízmű Kft egyszerűsített végelszámolással történő megszüntetésével kapcsolatos döntés meghozatalára

3./ Egyebek

**I. NAPIREND:**

**Javaslat a Szarvasgedei Csicsergő Óvoda óvodavezetői álláspályázata eredménytelenné nyilvánítására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester:** A meghirdetett óvodavezetői álláspályázatra egy pályázat érkezett, azonban a pályázó visszavonta pályázatát, így eredménytelenné kell nyilvánítani ismételten a pályázati eljárást.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**59/2023.(XII.13.) Képviselő-testületi határozat**

Szarvasgede Község Önkormányzata Képviselő-testülete a Szarvasgedei Csicsergő Óvoda óvodavezetői (magasabb vezetői) álláshelyére kiírt pályázatot eredménytelenné nyilvánítja.

**Felelős:** Kovács Ottó Béla polgármester, dr. Horkai-Tóth Gabriella jegyző

**Határidő:** azonnal

**II. NAPIREND:**

**Javaslat a Dél-Nógrádi Vízmű Kft egyszerűsített végelszámolással történő megszüntetésével kapcsolatos döntés meghozatalára**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: A Dél-Nógrádi Vízmű Kft. 1994. évben alakult, a Társaságban Önkormányzatunk önálló üzletrésszel rendelkezik. A víziközmű-szolgáltatásról szóló 2011. évi CCIX. törvény hatályba lépését követően a Dél-Nógrádi Vízmű Kft. nem felelt meg a jogszabályi előírásoknak, ezért 2012. júliusában a kft. taggyűlése a fentnevezett jogszabály alapján elfogadta, hogy az önkormányzatok az ÉRV Zrt-vel bérleti üzemeltetési szerződést kössenek. A Dél-Nógrádi Vízmű Kft. 2012. december 31-ei hatállyal a közműves ivóvízellátásra, illetve közműves szennyvíz elvezetésre és tisztításra, valamint a kapcsolódó víziközmű üzemeltetésre vonatkozó szerződéseit az érintett településekkel közös megegyezéssel megszüntette, és hozzájárult, hogy 2013. január 1-től az érintett településeken teljes körűen az ÉRV Zrt., mint víziközmű-szolgáltató lássa el. A kft jelenleg közműves ivóvízellátási és közműves szennyvízelvezetés- és tisztítási feladatokat nem lát el, valamint kizárólag bérbeadásból származó bevétellel rendelkezik. A fentiek alapján indokolt a Dél-Nógrádi Vízmű Kft. végelszámolással történő jogutód nélküli megszüntetése, annak egyszerűsített formában történő lebonyolítása. A társaság taggyűlésének erre vonatkozó határozata meghozatalához szükséges az önkormányzatunk álláspontját tükröző döntés meghozatala.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**60/2023.(XII.13.) Képviselő-testületi határozat**

Szarvasgede Község Önkormányzata Képviselő-testülete megtárgyalta „a Dél-Nógrádi Vízmű Korlátolt Felelősségű Társaság egyszerűsített végelszámolással történő megszüntetésével kapcsolatos döntés meghozatalára” tárgyú előterjesztést és az alábbi döntést hozza:

SzarvasgedeKözség Önkormányzata Képviselő-testülete az Önkormányzat tulajdonosi részvételével működő Dél-Nógrádi Vízmű Kft (székhely: 3060 Pásztó, Csillag tér 21.; cg.: 12-09-002109) 2024. január 1. fordulónappal,egyszerűsített végelszámolás útján történő jogutód nélküli megszűnésére vonatkozó javaslatot elfogadja és jóváhagyja.

A Képviselő-testület felhatalmazza a polgármestert, hogy a Dél-Nógrádi Vízmű Kft taggyűlésén a fenti döntést képviselje.

**Felelős:** Kovács Ottó Béla polgármester

**Határidő:** értelemszerűen

A képviselők részéről további kérdés, észrevétel nem hangzott el, a polgármester megköszöni a részvételt, a testületi ülést bezárja.

Kmf.

Kovács Ottó Béla dr. Horkai-Tóth Gabriella

polgármester jegyző